मानव शरीर चलता फिरता मंदिर : महात्मा वर्धमानंद
भिवाड़ी| मानवशरीर चलता फिरता मंदिर है। भगवान इस शरीर के अंदर है। जिसे हम गुरु की कृपा से आत्मज्ञान द्वारा जान सकते हैं। यह विचार व्यक्त किए सतपाल जी महाराज के शिष्य महात्मा वर्धमानंद ने। महात्मा शुक्रवार को श्याम वाटिका में श्री प्रेम नगर आश्रम की भिवाड़ी शाखा द्वारा आयोजित सद्भावना सम्मेलन में भाग लेने भिवाड़ी आए थे। इस अवसर पर महात्मा वर्धमानंद ने कहा कि हम जैसा सोचते हैं वैसे ही हमारे विचार बन जाते हैं। विचार से हमारे कर्म बनते हैं। अत: हमें अपने विचारों को सदैव अच्छा बनाए रखना चाहिए। महात्मा के अनुसार कर्म के साथ कर्म करने का उद्देश्य भी अच्छा होना चाहिए तभी हम जीवन में सफलता प्राप्त कर सकते हैं। इस अवसर पर साध्वी अंजनी बाई ने कहा कि नाम सुमिरन में मन का लग जाना ही बैकुंठ को प्राप्त करना है। कार्यक्रम को साध्वी कृष्णा बाई जी ने भी संबोधित किया। कार्यक्रम में बीएमए अध्यक्ष ब्रजबिहारी कौशिक,भाजपा मंडल अध्यक्ष प्रीतम दायमा, प्रधान घनश्याम तंवर, होराम तंवर, संस्था अध्यक्ष रामकुमार पटेल, रतिराम दायमा, प्रकाश दायमा, मुरानी लाल, सतीश शर्मा, मदन लाल शर्मा, भगवत प्रशाद शर्मा, किरोड़ीमल गुप्ता, विष्णु दत्त खण्डेलवाल, देवेन्द्र सिंह, दुलीचंद सहित बड़ी संख्या में कस्बावासी उपस्थित थे।
भिवाड़ी. महात्मा के दर्शन के लिए उमड़े श्रद्धालु
hin_Deva hin_Deva awa_Deva